
Ra nguofohem’i do Bezoar ne ge gatho ya jäi da xahni 
ya mfádi bui ha ya mudi noya mengu M'onda; ko nuna 
hoga b’efi, rapi wa ra nguofohem'i ha boja habu da za, ya 
jäi ge hää ra ya mudi noya da fia ya padi da ode ya tuka 
hnini. Ya jäi di hoki nuna b'efi ha nuna nguofohem'i, 
hindi padi ya mudi noya, njabu di ne ga xipi gatho ya 
jäi hää ra ya mudi noya ge: 


・Ra ofo ha ra hmunts'a nsihni da öt' ya jäi ofo ya noya 
ha ya hem". 


e Ha ya ofo da za da ha man’a ya ofo ko ya jä'i fia ne'a to’o 
ode. Njabu, ge ya jä'i ofo ne heti da za da handi ndunthi 
ya ofo ha ma ra mudi noya. 


e Ya noya ma gi heti nuua honi ge gatho ya mfädi ge ha 
nu ra nzaki jäi, ya mbor'i ne ya ndápo, ra hmunts'a tsa 
ra nzakite, hmunts'a meede ne ra hmunts'a padi ya tsò, 
njabu ya padi ra hmunts'a fia noya, ya hmunts'a b’efi 
hoki ya boja. Kama nuna hem’i da fötsi, nehe xi gi beni 
nuna b’éfi hinge na ra hoga öre, gi xikagihe ha nuna ofo 
boja edicionesbezoar@gmail.com 

Nu ma náná ne ma dada bi ma 
pa hinda pengi nuna hai ge 
bi rapi ndunthi ya du, 


tuki ra bui... 


MA DADA 


Pe ya wi 


Di ha ko ra mpefi du ge da za ga ho: 
di beni ya mpefi ho 

ga ntuhni tata ya xui ha ma fidi 

ha mbo nu mati. 


Ga xipi ra xui, nua di beni ge xahño 
meto ga xipi ge nwa ra Zi 

maka bi ho ya johya epu bi ma 

ko ra ya jä'i bi héki ra ha. 


Bi za bi ho ra nzakite ra makasuramb’onthi 


da hnei ha ra hmunidu 
hinto padi habu yo ra fia 
nubye hindi pädi ma thuhu. 


Nua ra zi dada ne ya zi nana 
bi tote ra mäkäbaha ya sanjuä 
nuni ge bi pumfri te'a ra thuhu 
ra zi mäkäsuramb'onthi. 


Ena ya hfiahfiu ge ya pa yabu bi ya 
nthebe jeya bi thogi bi bui n'a ra ajuá 
bi xipi ya noya ma zi xita 


ge bi doni ya bui ha ya noya bi doni ya ua. 


Ena ma xita ge da za gi ode ra mahotho 
hets'i thuhu, ya xadi pa ra mäkäbaha 

nu hinto ntini mfeni, ena ge da pengi da 
pisti ra thundähi ha ra ua ra vähi. 


Kiki ne da rats'i ra tutubixi ngu 

ya doni sehe honi b'axkahai 

habu da bui yo zi sehe, 

xi beni ri bui tom'i ra hai da mpunts'i 
ya do ra ndate ko ndunthi ya kuhu da 
pobo ra mb'onthi. 


[10] 


Ena ya jäi hnahnu ge bui njati 
xifri ya jai padi xi majuáni 

ya da hinda handi, bui ha ra tsudi 
ya do rapi ra nzakite zantho 

ra nzaki da pengi 

ko ra dihot'i ra zi dada hyadi. 


[11] 


Ra xofo 


Ra mboidehe yuni ra wi 

ra wi ge ga xofo, 

ra ndä Ajuä Othontecutli, 

ra zi Yozipa, 

xin’ik’ena, Ajuä ndähi, 

ge bi paxi pa da ehe ya Ajuä 
däye ge hinbi ehe. 


Ra zi ndäxjua bähmia yo 
yohararani nubyexa heti, 
ko ra zi santhe ra yu ne ra tsa. 


Ya gui xa juti ha ra mboidehe, 

dehe pobo, pobo ma zi hai 

Wira ya pa, Wirayoramats'u 

nts'edi, nts'edi, ha ma zi haihu hfiahfiu. 


[14] 


Kadi 


Di beni hingi fia, xi gi tsi ma nzaki 

di ode ri zi noya, xi gi tihi ha ma ji, 

da be ma hmi. 

Hindi handi ri boho, habu gi yo 
hinga pumfri ge ri zi thogi bi rohé 
ska madi ma bui hinte ska xikagi. 

Ra tuhu hindi beni, rapi ra jotsi ra wi. 
Xadi ñá ngu ya tumu. 

Ra makabaha ge ya noya ma ya zi xita, 
ge ya nu habu bui zantho ya thogi pa 
nubye di rapi nuna xadi gatho ma zi zita 


pa da raki ya thadi, 

zi nana zi dada ska raki ra bui 

¿te'a ski beni ga pefi ha nuna ximhai? 

Xiki 

xiki te xiki ra ye hamu tagi tagi tagiha ma fia 
xiki zi xita te bea yo ha ra b’axkahai hamu di aha 
zi xita sta b’edi ma tuhu 

sta nuhu n'a ra pa ge otho ma mfeni 

di yo ngu gatho ya jäi otho ya hmi 

zi dada hyadi pungi nuna mfeni ge boni ha ma ne 
xiki te’a ra tuhu ra menja tuhu pa hingi aha ha ri du 
tebe’a ziki ra tutubixi ge di beni ge zoni 

zi dada zi nana habu gi bui, 

¿xi majuáni ge ra hmunidu hinte na? 

Ge ngu ra otho hinte otho hinhamu 

zi xita zi xuxu kamfrigi, 

odkagi ma noya 

da du da dunguri bui 

pa gi roho ha ya ndate ya pe. 


[16] 


Zidhu 


Ski ode ra tuhu ra tukru 

xi gi johya ko ma zoni ngu ra zoni ra misi 
xi gi handi di heti ya xui ha ma ja’i ge bi du, 
ge bui ha ri ximhai 

hyadi, xui ge da xami 

gi ho ma nzaki. 


Ra hnei ge hinto'o ode, 
hinda yo majibi kani 
ga mafı hinto da handi 
xui ko ra bui gi handi 


ra zi hmi ma nana 
hingi ne gi ndu ma zi dada. 


San Juan 


Di handi gi kuti na epu ma na 

ha nuna singu ha nu ma tsai, 

di handi ma hmi, di handi ge hingi padi to'oi 
ha nu made, xi gi el ha ma zi ne. 


Gi nthede ne gi bui ha ma zi da, 
ge neni ma da da zoni. 


Gi hner: gi ne gi padi te ha nu ma zi mui, 
xi di beni ra ya ma zi aha, 
di padi ge nui gi yo xi yabu, 


gi ei ra pa ge xadi ya jeya 

ska yo ximbo, he ma sta ha ma wi 

zantho gi xipi ma yo n’a nthebe thogi ko ra du 
ya toho, ko ri noya xi gi ne ri makabaha, 

gi handi zantho ma hmi 

epu gi Meni ha ma beni. 


[20] 


Ma ne 


Deni ma ne ha ra dumui, 
di yo mbo ma na 

di ho ma beni, 

di kuri ha ri noya, 

xi di benaí, di hoaí. 


Ya pa thogi rramats’u 

ha nu ma mfeni ge tihi 
di handa ma du 

di hoki tuka noya 

ko ri nogo di het'i ma stá 


ko ri otho tata ma pa 
ko ya ma xui ri kue. 


Ngu ra zi détha 

nu ra ye da tagi di ode 

gi zoni xi yabu 

di handa ma yo 

hindi ne ga pádi ya majuáni 
di yohua nzántho habu 

xka stokagi sta handa 
hinte otho ha ma mfeni. 


[22] 


Ma zi hal 


Ra zi ndaxjua bi zofogí, 

nu ra zi tuhu, rá zi beni, ra ji 
nente n’a ra dame badi 

ma ra dame te näki 

nda ma hinte bi b’edi. 


N’a ra dame padi, ge zi nana 
ne ra zi dada hyadi 

hinbi hiakihe 

hina hinbi hiaki, ra b'atha, 

ya zi hai b’ui, bi b’ui, bui nubye 


ngetho dra b'ot'i doni, habu honse 
bi bui ya wada, 

ne detha habu honse, 

dra b’ui ya Wi. 


[24] 


Ya nda 


Gi rapi ya noti 

ya käm’ina gi johya nu 
ya Z1 nuxi gi rapi te 

da huni ko ri ziba. 


Gi tsutsi ya ye ge tu 

ya u1 da be ya kue 

nu zi nts'edi nu’a ha nu 
ra zi ndáte. 


Ska tsogi ndunthi ya 


doni habu da thogi 
ne ya zi nda ha nu 
xa mbo nwa ra ndoyo. 


Ska yo rramats’u, 
ri ua ge hinbi tihi pa gi 
handi in ska handi. 


Nu ya zi dada zoni 

gi bui ha ra dumui 

xi da madi ri beni 

too da zipi 

ha ya aha gi bui 

nu ya zi zanjua da thede 
da zoni ko nuni 

da zipi, da ntani 


da bui ko ra tsobeni ya xudi 
nzántho. 


[26] 


U'aki 


Xi gi thede, 
gi handi gatho ma bui hindi ho 
ge xi bi xeki. 


Di honi ko ri da 
ri ne da thede ko nge a gi 


ma ye da b'edi. 


Yo ma hmádi, gi ena 
ma ne da xiai ge hina 
ska pumfri ri thuhu. 


Gatho ya bui bi tagi nuhua 
ha ya paxi di honi ha ma mui 
ma t'sai da tagi. 


Ge ya pa bi thogi ko ra 
tuhu ya zwue bi ma 
nubye di de da tuhu 


pa ga bui xahño 
ra tuhu bi xiki ri tuhu 
hinbi xiki ri tsobui, 


oxki pengi 


da ma da ma ho'o ma johya 
ge ri meti. 


[28] 


Ga tihi 


Ri ji 

zi nzaki 

ri zi hmi ko ma ji 

ga hoka ra ngo ha ma zi mfeni 
da boni nja ma noya 

te ska punts’inaratumu, 
xadi ge ma panti 

da yo mahyegi ko ma ne 

ga ma xi yabu ntsi nui. 


Hinte di beni 
hinte ga beni ha ma 
ña, ha ya tuka noya. 


Ga gáts ne ga hñá 
ga dumui, 

ga beni ri pumfri 
ga ma hinte ga xiai 
ga handaí 

ga ma 

ga ma 


Beni 


xi gi aha ha ma ns utsi 
boni ra dehe ma da 

ma zi nzaki da deni 
hinte da raa'i da boni. 
Ri ma 

ri ma 


oxki pengi 

ko ri tso noya 
hinte otho, otho 
ri ma ogi ekwa 
sta du. 


[32] 


Gi ma 


Ga ne ga du 

xi bi neni ma zi ndate, 
xka xoki. 

Hingi hangagi 

jamadi ska pengi 

oxki ma gi zoni. 


Yohua ra ndumui 
ge xi hnei ha ma fidi, 
xi da thede 


xama ri zi bui ge xahfio. 


Di yohua 

xi di zoni, di zoni ndunthi 
nge di zoni ma nana, 
¡hinge in po ngehi bu! 


[34] 


Ga tsi ri nzaki hamu ga 
handi ga tsi nehe 
made ra xudi 

ri zi tedhe. 

Ga nuni ri nzaki 

nehe ha ra xui ga 

tsi ha ma zi aha 

ri bui, 

ga juadi ri nzaki 

ge’a bi ma, da 

juadi ri bui ha ma aha. 


Lita 


Xi ga tsi ri zoni 
Tata ya ntanza 
ri zoni, ya zoni 
ge neni ma da. 


Ogi xad?'i, nzántho xi 
ts'ombo ma bui doni 

ga maki ri thuhu ha 

nu ma mfeni 

ma maki hinto da ode 

da zoni ma bui, zantho 

di ne ga handi ri hmi 

ga ho ma nzakite 

ha ma bui xi 

xahño honse ha ma 

wi di ne gants'utsi ri 

de Vazi xi xaki nu 

ya bui gatho nuhe 

ska koti para ri bui xahño 
bi za ska yote na ra ya hai 
ska ziki man'aki 

pe ga su ya zoni 

ri bátsi, ga tagi, 

ga bui xi data ngu ra tahi. 


[36] 


Kita oxki ma gi pengi, 
njamadi ski ma, 
nua hinto padi tea ra bui. 


[37] 


Ne 


Ma bui ha ma ñá 

ma fia bi punts'i 

nubye ha ra pants' xi data 
pati ya beni ko ma ye 
pants’i ma ne onse pa da xiaí 
xi di benri. 


Gi ganti nu ma hinto da ña, ri da in da tsaya 
ri da zantho da hinda ma dä umul. 


Bi ma ra dumui bi te nuna da otho da punts'i 


ko nu ma da xi paha, ska punts'i ma mui 
ga kot’ i ma rats'i hinda ne ga handa ma nzaki te. 


Ri ma ska tsogi na ra dä otho ge da niña ma mui, 
ma zi xinxi ska tsogi ri huni ha ri met’ i in ga zoni, ska ma. 


Di munts’ ri nzaki xi tsa, in gi padi hoki nua gi beni, 

ha ya ntsuts' ge in gi ne ga ho, ma noya da ma ko ra ndähi, 
ri tuka noya in majuäni, ya nani xi mbo ra xui, 

ga nthute ko ya zin tso da ma dumui, 

ga nangi ha ma wi ne ga hyats’i 

nuna zänä septiembre, 

septiembre ge bi ma, ska ma ge mbo ma aha 

nda Hector bi za bi eni ri beni ha nu ma ui, 

hindi madii. 


[40] 


Sel 


Ya handi ko ya noya raki ra paha 
mbo ya hai ska poti ya Wada 
bini ge na ra て ahi da otsi ma dumui. 


Ya pe ga da nguent 1 ri nzaki 
gu ra boja da xiki ri noya ngu ya xito. 


Gi otsi ma thede ne gi jut i ko ya pont'i ma ne, 
ko ya santhe gi Ru ya thogi pa na ya vafi 
da boni ha ya Wada pa da poni ra sel. 


Gi nxaki ya xui ko ra xa bi ma ha ra xui 
bi thogi ge bi jut’ i ya ngu ya zi mexe. 


Gi punt iya pa bi thogi da bani ma wi 
ge da ma ko ya jeya gi du ha ya 
hotho xui, gi bui manak i ge gi nangi. 


Di ne gi ma ha ra hai habu ha ya xingri, 


ri bui hin majuani, hinto da ode ri nogo noya, 
gi tsi ma johya gi be ti ya ma pa. 


[42] 


Sanjua. Doninoya Otomí, de Margarita León, 
se terminó de formar en octubre de 2016 
en las oficinas de Monte Gatito. Para su formación, 
se usaron las fuentes Alegreya y Alegreya sc, 
de la fundidora Huerta Tipográfica. 

